РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 1

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

16 януари 2017 г.
/понеделник - 10,00 часа/

	Днес, 16 януари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА
	
Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

	ПО ДНЕВНИЯ РЕД:

1. ОТНОСНО: Извлечение от протокол № 29/20.12.2016 г. /т. 52/ от заседание на Съдийската колегия на ВСС относно обсъждане на писмо на председатели на районни съдилища от страната и писмо от съдии, държавни съдебни изпълнители и съдебни служители от Софийски районен съд.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
	1.1. Приема за сведение и изпълнение решението по протокол № 29/20.12.2016 г., т. 52 на Съдийската колегия на ВСС относно обсъждане на писмо на председатели на районни съдилища от страната и писмо от съдии, държавни съдебни изпълнители и съдебни служители от Софийски районен съд, за запознаване и анализ.
	1.2. Възлага на отдел „САОД“ да промени обобщените статистически таблици за дейността на съдилищата, като в Приложение № 3 бъде добавена колона с данни за натовареност по брой постъпили дела за отчетния период.
	1.3. Предлага на Съдийската колегия на ВСС да приеме изменение на бланката образец на Приложение № 3 от обобщените статистически таблици за дейността на съдилищата, като се добави колона с данни за натовареност по брой постъпили дела за отчетния период.
	1.4. Изпраща до председателя на ВКС предложение за включване в дневния ред за заседанието на Съдийската колегия на ВСС на 31.01.2017 г. приемане на следното решение:

ПРОЕКТ

ОТНОСНО: Изменение на бланката образец на Приложение № 3 от обобщените статистически таблици за дейността на съдилищата

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

Приема изменение на бланката образец на Приложение № 3 от обобщените статистически таблици за дейността на съдилищата, като се добави колона с данни за натовареност по брой постъпили дела за отчетния период.

	2. ОТНОСНО: Извлечение от протокол № 46/15.12.2016 г. /т. 5/ от заседание на Пленума на ВСС относно приемане на мерки за осигуряване на експертен ресурс за подобряване на действащите електронни системи за управление на делата в Софийски районен съд, съгласно решение на Съдийската колегия по протокол № 28/13.12.2016 г. 

Комисия "Съдебна карта, натовареност и съдебна статистика"
		към Съдийската колегия на Висшия съдебен съвет
Р Е Ш И :

	2.1. Приема за сведение решението по протокол № 46/15.12.2016 г. /т. 5/ на Пленума на ВСС относно приемане на мерки за осигуряване на експертен ресурс за подобряване на действащите електронни системи за управление на делата в Софийски районен съд. 
	2.2. Приема за сведение решението по протокол № 1/12.01.2017 г., т.18 на Пленума на ВСС относно информация за дейността на работната група, създадена с решение на КПКИТ по протокол № 43/19.12.2016 г. във връзка с предприемане на мерки за подобряване работата на СРС.

	3. ОТНОСНО: Писмо № ВСС-808/19.12.2016 г. от председателя на Комисия по атестиране и конкурси към Съдийската колегия на ВСС, за становище съгласно чл. 22, ал. 1, т. 6 от Правилата за работа на Съдийската колегия на ВСС. 
	
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
	3.1. Приема за сведение писмо № ВСС-808/19.12.2016 г. от председателя на Комисия по атестиране и конкурси към Съдийската колегия на ВСС, за становище съгласно чл. 22, ал. 1, т. 6 от Правилата за работа на Съдийската колегия на ВСС, като поставените в писмото въпроси са намерили отговор в решение на Съдийската колегия на ВСС от 10.01.2017 г. 

	4. ОТНОСНО: Извлечение от протокол № 28/13.12.2016 г., т. 54 от заседание на Съдийската колегия на Висшия съдебен съвет относно приключване на започнатите процедури за преместване в районните съдилища по чл. 194, включително и към Софийски районен съд, в срок до 20.01.2017 г.
Приложения:	1. Таблица за натовареността на магистратите в съдилищата спрямо делата за разглеждане за 2015 г. /към 01.10.2016 г./
2. Становище от председателя на Районен съд Сливен, вх. № 11-07-2200/21.12.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. Приема за сведение решението по протокол № 28/13.12.2016 г., т. 54 на Съдийската колегия на ВСС относно приемане на мерки в резултат на проведената на 09.12.2016 г. среща с председателя, съдии и съдебни служители от СРС и набелязаните проблеми.
4.2. Приема за сведение Становище от председателя на Районен съд Сливен, вх. № 11-07-2200/21.12.2016 г.
	4.3.  Приема, че не е налице основание за увеличаване респективно намаляване щатната численост  за „съдия” в Районен съд-Монтана.
	4.4. Приема, че е налице възможност за намаляване щатната численост за длъжност „съдия” с една щатна бройка от РС-Берковица и откриването й в РС-Враца, като не е налице възможност за намаляване щатната численост на РС-Враца.
	4.5.	Приема, че е налице възможност за намаляване щатната численост за длъжност „съдия” с една щатна бройка в РС-Шумен, РС-Своге, РС-Момчилград и РС-Раднево и откриването им в Софийски районен съд.
	4.6.  Приема, че не е налице основание за намаляване щатната численост на РС-Пещера, Варна, Бургас, Пловдив, Ловеч, Казанлък, Ихтиман, Самоков.
	4.7. По отношение на РС-Сливен, съгласно данните за натовареността е налице възможност за преместване на една щатна бройка за „съдия”, но предвид изразените аргументи в писмено становище на председателя на съда /изх. № РД-09-92/15.12.2016 г. / КСКНСС счита, че Комисията по атестиране и конкурси следва да дадат оценка по целесъобразност.
	Забележка: Становището на Комисия „Съдебна карта, натовареност и съдебна статистика” следва да бъде съобразено с необходимостта от запазване на свободните щатни длъжности в районните съдилища за „младши съдии” с изтичащ мандат.
Становището е дадено при отчитане на наличните съдийски длъжности по щат в съдилищата без да е отчетено обстоятелството дали са реално заети. Този факт следва да се вземе предвид при решаване на въпроса от КАК.
4.8. Изпраща на Комисията по атестиране и конкурси към Съдийската колегия решенията по т. 4.3. – 4.7., заедно със забележките и приложената от отдел „САОД“ Таблица за натовареността на магистратите в съдилищата спрямо делата за разглеждане за 2015 г. /към 01.10.2016 г./, за сведение.

5. ОТНОСНО: Писмо изх. № 638/15.12.2016 г. от председателя на Военен съд Сливен относно приложение на Правилата за оценка на натовареността на съдиите /вх. № ВСС- 	1268/19.12.2016 г./. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1. Приема за сведение писмо изх. № 638/15.12.2016 г. от председателя на Военен съд Сливен относно приложение на Правилата за оценка на натовареността на съдиите /вх. № ВСС- 	1268/19.12.2016 г./. 
	5.2. Изпраща писмото по т. 5.1. на работните, сформирани към комисията с решение по протокол № 22/29.06.2016 г., т.5, за сведение и съобразяване при изготвяне на предложения за промени в номенклатурата на статистическите кодове по наказателните дела и в Правилата за оценка на натовареността на съдилищата.
	5.3. Изпраща решението по т. 5.2. на председателя на Военен съд-Сливен, за сведение.

	6. ОТНОСНО: Писма от председателите на окръжните съдилища с информация, изискана от комисията с писмо № ВСС-1593/22.12.2016 г. във връзка с планиране на длъжности за младши съдии в окръжните съдилища съгласно решение на Съдийската колегия на ВСС по протокол № 28/06.12.2016 г. /т. 8/.   
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Приема за запознаване писма от председателите на окръжните съдилища с информация, изискана от комисията с писмо № ВСС-1593/22.12.2016 г. във връзка с планиране на длъжности за младши съдии в окръжните съдилища съгласно решение на Съдийската колегия на ВСС по протокол № 28/06.12.2016 г. /т. 8/.   
	6.2. Възлага на отдел „САОД” след постъпване на информация от всички съдилища, същата да бъде обобщена в таблица и изпратена на Комисията по атестирането и конкурсите към Съдийската колегия на ВСС, за сведение и съобразяване при предстоящото планиране на длъжности за младши съдии.

	7. ОТНОСНО: Обобщена информация за образуването, движението и приключването на делата, постъпили във Върховния касационен съд за периода 01.07.2016 – 31.12.2016 г, предоставена от председателя на ВКС на основание чл. 114, ал. 1, т. 14 от ЗСВ /вх. № ВСС-292/09.01.2017 г./. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	7.1. Приема за запознаване Обобщена информация за образуването, движението и приключването на делата, постъпили във Върховния касационен съд за периода 01.07.2016 – 31.12.2016 г, предоставена от председателя на ВКС на основание чл. 114, ал. 1, т. 14 от ЗСВ /вх. № ВСС-292/09.01.2017 г./. 
	7.2. След получаване на отчета и от Върховния административен съд, да бъдат предоставени на Съдийската колегия на ВСС за запознаване.

	8. ОТНОСНО: Писмо-искане от съдия от Районен съд Провадия във връзка със заповед № 123/07.12.2016 г. на председателя на съда /вх. № ВСС-181/06.01.2017 г./. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	8.1. Приема за сведение писмо-искане от съдия от Районен съд Провадия във връзка със заповед № 123/07.12.2016 г. на председателя на съда /вх. № ВСС-181/06.01.2017 г./. 
	8.2. Изисква от председателя на Районен съд - Провадия да предостави следната информация:
	- каква е специализацията и как са били разпределени по материя съдиите в съда, съгласно решение на Общото събрание, както и копие от същото;
	- копие от актуалните Вътрешни правила за случайно разпределение на делата;
- предвидимо ли е за какъв период от време ще бъде отсъствието на съдия Ралица Костадинова, визирано в Заповед № 123/07.12.2016 г.
	8.3. Изпраща писмен отговор до Димитър Михайлов - съдия в РС - Провадия, съгласно направените уточнения в заседанието.

	9. ОТНОСНО: Писмо изх. № 354/11.01.2017 г. от председателя на Апелативен съд София. /вх. № ВСС-609/11.01.2017 г./ 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	9.1. Приема за сведение mисмо изх. № 354/11.01.2017 г. от председателя на Апелативен съд София. /вх. № ВСС-609/11.01.2017 г./ 
	9.2. Изпраща писмо до председателя на Апелативен съд - София съобразно направените уточнения в заседанието.

	10. ОТНОСНО: Въпроси за уточняване, постъпили от разработчика на СИНС и от съдии – членове на работни групи към комисията, във връзка с прилагането на Правилата за оценка на натовареността на съдиите и практическото им приложение чрез СИНС. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	10.1. Приема за сведение електронната кореспонденция, разменена между отдел „САОД“ и разработчика на СИНС, както и между отдел „САОД“ и съдии – членове на работни групи към комисията, във връзка с прилагането на последните изменения от 20.12.2016 г. на Правилата за оценка на натовареността на съдиите и практическото им осъществяване в СИНС, като отправя забележка, че съгласно решенията на работните групи във връзка с последните изменения от 20.12.2016 г. Приложение № 4 към правилата е само с информационна цел и не следва да намира практическо приложение в СИНС. 
	10.2. С оглед технически пропуски при изготвяне на номенклатурата на статистическите кодове по видовете дела и на основание решение на Съдийската колегия по т. 40.8 от протокол № 29/20.12.2016 г., прави следните допълнения в номенклатурата на статистическите кодове:
	а/ в номенклатурата по гражданските дела: наименованието на код 0501-1 и 0501-2 вместо „Делба – първа фаза“ да се чете „Делба“;
	б/ в номенклатурата по наказателните дела: изменят се описанията и законовите текстове на кодовете, описани в приложената таблица.
	10.3. Предвид обстоятелството, че съдилищата са в процес на попълване на статистическите форми за отчет на дейността за 2016 г., да им бъде изпратено съобщение по служебните страници за  измененията в номенклатурата по т. 10.2., като изрично бъде уточнено, че отчитането на делата за делба се извършва съгласно действащата Методика за контрол и проверка на статистическите данни отчитащи дейността на съдебните органи и съдиите в Република България /приета с решение на ВСС по Протокол № 49/01.10.2015 г., т. 78, доп. 15.11.2016 г./
	10.4. Изпраща решенията по т. 10.1, 10.2 и 10.3 на разработчиците на деловодните системи, ползвани в съдилищата, както и на разработчика на СИНС, за сведение и отразяване в съответните системи.

					ПРЕДСЕДАТЕЛ
					НА КСКНСС:             /п/
								КАЛИН КАЛПАКЧИЕВ